Trent Sainsbury. Trent Lucas Sainsbury (; 1992-yil 5-yanvar, Avstraliyaning Pert shahrida tugʻilgan) — avstraliyalik futbolchi, „Kortrijk“ futbol klubi va Avstraliya terma jamoasi himoyachisi. 2018-yilgi jahon chempionati ishtirokchisi. Klublardagi faoliyati. Trent Sainsbury dastlab oʻz faoliyatini Avstraliyaning Atletika Instituti futbol jamoasi va „Perth Glory“ futbol klubining yoshlar jamoasida oʻynashdan boshlagan. 2010-yilda u „Central Coast Mariners“ futbol klubi bilan shartnoma imzolagan. 2010-yil 24-noyabrda Trent Sainsbury A-Ligadagi debyutini „Newcastle United“ futbol klubiga qarshi oʻtkazgan. 2013-yil 31-dekabrda u klubdagi ilk golini „Perth Glory“ futbol klubi darvozasiga kiritgan. Oʻsha yili Trent Sainsbury turnirda chempionlikni qoʻlga kiritgan, shuningdek, bir necha bor oyning eng yaxshi futbolchisi unvonini olgan. Bunday muvaffaqiyatli mavsumdan soʻng Trent Sainsburyga Angliyaning „Southampton“ va „Middlesbrough“ futbol klublari, shuningdek, Shveysariyaning „Bazel“ futbol klubi qiziqish bildirgan. Xalqaro faoliyati. 2011-yilda Avstraliya yoshlar terma jamoasi tarkibida Trent Sainsbury Kolumbiyada boʻlib oʻtgan yoshlar oʻrtasidagi jahon chempionatida ishtirok etgan. Turnirda u Ekvador, Ispaniya va Kosta-Rika jamoalariga qarshi oʻyinlarda maydonga tushgan. 2014-yilning 4-sentabrida Trent Sainsbury Avstraliya terma jamoasi safida Belgiyaga oʻrtoqlik oʻyinida debyut qilgan. 2015-yil boshida Trent Sainsbury terma jamoaning oʻz uyida boʻlib oʻtadigan Osiyo Kubogi uchun tarkibiga kiritilgan. Turnirda u Quvayt, Ummon, Birlashgan Arab Amirliklari, Xitoy va ikki marta Janubiy Koreya terma jamoalariga qarshi oʻyinlarda maydonga tushgan. Musobaqa yakunlariga koʻra, Trent oltin medalni qoʻlga kiritgan va BAAga qarshi kechgan bahsda terma jamoa safidagi ilk golini kiritgan. 2017-yilda Trent Sainsbury Rossiyada boʻlib oʻtgan Konfederatsiyalar kubogida ishtirok etgan. Turnirda u Germaniya, Kamerun va Chili jamoalariga qarshi oʻyinlarda ishtirok etgan. 2018-yilda Trent Sainsbury 2018-yilda Rossiyada boʻlib oʻtgan jahon chempionatida ishtirok etgan. Turnirda u Fransiya, Daniya va Peru jamoalariga qarshi oʻyinlarda maydonga tushgan. 2019-yilda Trent Sainsbury BAAda boʻlib oʻtgan Osiyo Kubogi uchun tarkibga kiritilgangan. Turnirda u Iordaniya, Falastin, Oʻzbekiston va Birlashgan Arab Amirliklari terma jamoalariga qarshi oʻyinlarda maydonga tushgan.